శ్రీదేవి మంత్రి

శ్రీదేవి మంత్రి తెలంగాణ రాష్ట్రానికి చెందిన ఉద్యమకారిణి, రాజకీయ నాయకురాలు. ఆమె 2022 జూన్ 30 నుండి 2024 జనవరి 2 వరకు తెలంగాణ అధికార భాషా సంఘం చైర్మన్‌గా విధులు నిర్వహించింది.

 జననం 
శ్రీదేవి 1971, జనవరి 2న తెలంగాణ రాష్ట్రం, నల్లగొండలో జన్మించింది. శ్రీదేవి తండ్రిపేరు శశిభూషణ్ రావు. డిగ్రీ వరకు చదువుకుంది.

రాజకీయ జీవితం
శ్రీదేవి మంత్రి మలిదశ తెలంగాణ ఉద్యమంలో  కీలకంగా  పని చేసింది. ఆమె సోషల్ మీడియాలో తన రాతల ద్వారా  తెలంగాణవాదాన్ని వినిపించింది. ఆమె మిలియన్ మార్చ్, సాగరహారం, రైల్ రోకో, సకలజనుల భెరీ లాంటి అనేక కార్యక్రమాల్లో ప్రత్యక్షంగా పాల్గొంది. తెలంగాణ రాష్ట్ర ఏర్పాటు అనంతరం బాపూ కేసీఆర్ దళంను స్థాపించి ప్రభుత్వ పథకాలను  విస్తృతంగా తన రాతల ద్వారా ప్రచారం కల్పిస్తోంది. శ్రీదేవి మంత్రి తెలంగాణ సమాజానికి అందించిన సేవలను గుర్తించిన రాష్ట్ర ప్రభుత్వం 2022 జూన్ 30న తెలంగాణ అధికార భాషా సంఘం చైర్మన్‌గా నియమించగా, ఆమె జులై 10న భాద్యతలు స్వీకరించగా, 2024 జనవరి 2న తెలంగాణ అధికార భాషా సంఘం చైర్మన్‌ విధుల నుండి తొలగిస్తూ ప్రభుత్వ ప్రధాన కార్యదర్శి శాంతికుమారి ఉత్తర్వులు జారీ చేసింది. 

మూలాలు

వర్గం:తెలంగాణ రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:1971 జననాలు
వర్గం:తెలంగాణ కార్పొరేషన్ మాజీ చైర్మన్లు